CELEX: 62020CB0686
Language: mt
Date: 2021-10-11 00:00:00
Title: Kawża C-686/20: Digriet tal-Qorti tal-Ġustizzja (id-Disa’ Awla) tal-11 ta’ Ottubru 2021 (talba għal deċiżjoni preliminari tat-Tribunal de Proximité d’Aulnay-sous-Bois – Franza) – YE et vs Vueling Airlines SA (Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Trasport bl-ajru – Regolament (KE) Nru 261/2004 – Regoli komuni fil-qasam tal-kumpens u tal-assistenza lill-passiġġieri fil-każ ta’ rifjut ta’ imbark u ta’ kanċellazzjoni jew dewmien twil ta’ titjira – Artikolu 3(3) – Kamp ta’ applikazzjoni – Passiġġieri li jivvjaġġaw mingħajr ħlas jew b’tariffa mnaqqsa li ma hijiex direttament jew indirettament aċċessibbli għall-pubbliku – Wild ta’ età żgħira li jivvjaġġa mingħajr ħlas – Artikolu 2(f) – Kunċett ta’ “biljett”)

17.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/9
            
         
      Digriet tal-Qorti tal-Ġustizzja (id-Disa’ Awla) tal-11 ta’ Ottubru 2021 (talba għal deċiżjoni preliminari tat-Tribunal de Proximité d’Aulnay-sous-Bois – Franza) – YE et vs Vueling Airlines SA
      (Kawża C-686/20) (1)
      
      (Rinviju għal deċiżjoni preliminari - Artikolu 99 tar-Regoli tal-Proċedura tal-Qorti tal-Ġustizzja - Trasport bl-ajru - Regolament (KE) Nru 261/2004 - Regoli komuni fil-qasam tal-kumpens u tal-assistenza lill-passiġġieri fil-każ ta’ rifjut ta’ imbark u ta’ kanċellazzjoni jew dewmien twil ta’ titjira - Artikolu 3(3) - Kamp ta’ applikazzjoni - Passiġġieri li jivvjaġġaw mingħajr ħlas jew b’tariffa mnaqqsa li ma hijiex direttament jew indirettament aċċessibbli għall-pubbliku - Wild ta’ età żgħira li jivvjaġġa mingħajr ħlas - Artikolu 2(f) - Kunċett ta’ “biljett”)
      (2022/C 24/12)
      Lingwa tal-kawża: il-Franċiż
      
         Qorti tar-rinviju
      
      Tribunal de Proximité d’Aulnay-sous-Bois
      
         Partijiet fil-kawża prinċipali
      
      
         Rikorrenti: YE, LP, AN, irrappreżentat legalment mill-ġenituri tiegħu YE u LP, OL, irrappreżentat legalment mill-ġenituri tiegħu YE u LP, VX, irrappreżentat legalment mill-ġenituri tiegħu YE u LP, CE, irrappreżentat legalment mill-ġenituri tiegħu YE u LP
      
         Konvenut: Vueling Airlines SA
      
         Dispożittiv
      
      
                  1)
               
               
                  L-ewwel sentenza tal-Artikolu 3(3) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91 għandha tiġi interpretata fis-sens li l-kundizzjoni ta’ aċċessibbiltà diretta jew indiretta għall-pubbliku, li tinsab f’din id-dispożizzjoni, ma tagħmilx riferiment għall-passiġġieri li jivvjaġġaw mingħajr ħlas.
               
            
                  2)
               
               
                  It-tieni sentenza tal-Artikolu 3(3) tar-Regolament Nru 261/2004 għandha tiġi interpretata fis-sens li passiġġier li jivvjaġġa mingħajr ħlas minħabba l-età żgħira tiegħu, iżda li ma għandux siġġu assenjat jew karta tal-imbarkazzjoni u li ismu ma jidhirx fuq ir-riżervazzjonijiet magħmula mill-ġenituri tiegħu ma jaqax fil-kamp ta’ applikazzjoni ta’ dan ir-regolament.
               
            
         (1)  Data tal-preżentata: 18.12.2020.